# Prinhac e Marcamps

Prinhac e Marcamps (Prignac-et-Marcamps en francés) es una comuna bordalesa d'Occitània, en Guiana, lingüisticament gascona, administrada per lo departament de Gironda de la region de Novèra Aquitània, ancianament d'Aquitània.

## Geografia

De las tres parròpias que constituissen Prinhac e Marcamps, Prinhac, Casèlas (o Casèras), Marcamps, sola la darrèira a una aglomeracion qu'a l'aparéncia d'un petit borg. Lo restant de la comuna, densament poblada, es d'abitat dessarat, caractèr accentuat per la periurbanizacion recenta (lotejaments). La viticultura garda una preséncia hòrta pr'aquò.

### Perimètre dau territòri

Comunas confrontantas de Prinhac e Marcamps :
| Tauriac | | Sent Laurenç d'Arce |
| Borg | | Sent Gervasi |
| Ambés Dordonha delà | Sent Vincenç de Pau Dordonha delà | |

## Toponimia

* Prinhac es atestat en 1326 ecclesie de Prinhaco (latinizacion) e en 1361, Prinhac (e Marcamps). Prinhac s'explica benlèu per un nom latin d'òme, Prineus, emb lo sufixe -acum$^,$. Delamarre explica los Prinhacs per un nom gallic *Prinnios, pas atestat e que seré derivat de prenn, « aubre ». Prinhac èra donc probablament una anciana granda propietat antica qu'avè per mèste Prineus o *Prinnios.
* Casèlas o Casèras. Lo nom es format dau latin casa, « cabana, pui ostau de campanha », pui « ben, propietat », e deu sufixe diminutiu -ella, o de lurs eretèirs, lo tot au plurau. Lo sens seré « petits ostaus ».
* Marcamps. Veire a l'article.

## Istòria

* A la Revolucion, la parròpia de Sent Pèir de Prinhac formèt la comuna de Prinhac e son annèxa, Sent Miquèu de Marcamps, formèt la comuna de Marcamps. La parròpia de Sent Hèlix de Casèlas (Casèras ?) e son annèxa, Senta Quitèira de Magrigne (nom francés), formèren la comuna de Casèlas o Casèras (informacion dobtosa). En l'an XII, la comuna de Casèlas (Casèras ?) estut estacada a la de Prinhac que venguèt Prinhac e Casèlas. Marcamps fusionèt emb Prinhac lo 27 de heurèir 1965$^,$. Casèlas es au sud-èst de la comuna, Marcamps puslèu au nòrd. NB. Magrigne es dens la comuna de Sent Laurenç d'Arce e son territòri auré estat separat de Casèlas per la comuna de Marcamps.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| octobre 2021 | (2026) | Francis Bérard | | |
| julhet 2021 | octobre 2021 | Jean-Luc Bardeau | | interim |
| julhet 2020 | 27 de julhet 2021 (mòrta en foncions) | Marie-Christine Bouchet | | |
| 30 de març 2014 | 2020 | Michel Gaillard | divèrs dreta | retirat |
| 7 de junh 2013 | 30 març 2014 | Hervé Granchère | | interim |
| març 2001 | 31 març 2013 (mòrt en foncions) | Max Jean-Jean | PS | conselhèir generau 2004-2013 |
| avant 1981 | ? | Raymond Prévot | PS | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Borg; es adara deu canton de l'Estuari.

## Demografia

modificar « persona »  v · d · m 
Evolucion demografica Populacion comunala actuala (2013): 1394, totala: 1408 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 272 | 259 | 784 | 446 | 440 | 440 | 466 | 475 | 425 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 425 | 414 | 421 | 406 | 410 | 424 | 423 | 422 | 425 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 462 | 447 | 430 | 389 | 353 | 361 | 359 | 309 | 364 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 806 | 812 | 1 069 | 1 262 | 1 268 | 1 286 | 1 353 | 1 362 | 1 351 1 367 |
| 2009 | 2010 |
| 1 365 1 381 | 1 368 1 393 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* La populacion de Prinhac e Casèlas en 1806 s'explica benlèu perqué Marcamps estut recensat emb la comuna.
* En 2019 la populacion èra de 1374 abitants e la densitat èra de 142,24 ab/km².

### Demografia Casèlas o Casèras

* 1793 : 215 abitants
* 1800 : 206 abitants.

### Demografia Marcamps

Veire a Marcamps.

## Lòcs e monuments

* Espeluga de Par non Par.

## Veire tanben

* Comunas de Gironda

## Ligams extèrnes

* Prinhac e Marcamps sus lo site de l'Insee

## Nòtas

* ↑ Tortolon
* 1 2 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 251
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 546, a Preigney
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 217, 304 e 361
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 151, a Casabianca
* ↑ Historique des communes, p. 42, sus GAEL (Gironde Archives en ligne) deus Archius départementaus de Gironda
* ↑ http://cassini.ehess.fr/cassini/fr/html/fiche.php?select_resultat=28061
* ↑ http://cassini.ehess.fr/cassini/fr/html/fiche.php?select_resultat=7353
* Portau de Guiana